b'\n_START_ARTICLE_\nBekkelaget Skoles Musikkorps\n_START_PARAGRAPH_\nBekkelaget skoles musikkorps ble stiftet i 1931 som Guttemusikkorpset Bekkelaget Skole. Jentene fikk v\xc3\xa6re med fra begynnelsen av 1960-tallet, og det er n\xc3\xa5 like mange gutter og jenter i korpset. Det er per 2012 ca. 80 medlemmer fordelt p\xc3\xa5 aspirantkorps, juniorkorps og hovedkorps. Medlemmene rekrutteres fra Bekkelaget og Kastellet skoler. Tidligere ble det ogs\xc3\xa5 rekruttert fra Nedre Bekkelaget, men der har det i senere \xc3\xa5r v\xc3\xa6rt eget skolekorps._NEWLINE_Korpsets drift ivaretas av musikantenes foreldre, og \xc3\xa5rsbudsjettet er om lag 1.000.000 kroner. De st\xc3\xb8rste inntektene kommer fra \xc3\xa5rlige loppemarkeder, og 17.mai-arrangement p\xc3\xa5 Ballsletta.'